索契

索契（俄文：Сочи），是俄罗斯联邦克拉斯诺达尔边疆区来勒黑海旁边个一个滨海城市，也是俄罗斯有名个度假中心。也是2014年冬季奥运会个举办城市。

地理

索契地区来勒高加索山脉个北面，沿牢黑海，有几十公里长个地区侪是伊拉个管辖范围。根据弗同个划分标准，索契可以被堪称欧洲，或者亚洲城市。迭个地方维度来勒俄罗斯算顶低个，又加上来勒海边头，气候邪气适意，所以称为俄罗斯人格度假胜地。

气候
索契是典型个亚热带湿润气候，全年个平均气温为18.4摄氏度。即便来勒顶冷个冬季，白天个气温也有10摄氏度左右。年平均降水量为1700厘米，因为气候条件好，迭个地方也成为俄罗斯极少个种植棕榈树个场所。

历史
来勒古典辰光，迭个地方先后被本都、斯基泰、萨尔玛提亚人统治过，从6世纪到11世纪，又成为阿布哈兹王国个统治范围，基督教也来勒迭个辰光传播到此地。从12世纪开始，此地受到游牧民族个影响，先后被蒙古，突厥等民族统治，一直到1828年，此地成为俄罗斯帝国个一部分。

俄罗斯人个到来消除老早回教个影响，此地成为一个俄罗斯人格城市，到20世纪，此地成为苏联个度假胜地，斯大林每年侪要来索契度假，之后个苏联领导人也有迭个传统。到1990年代，苏联解体之后，传统个克里米亚度假地弗再归属俄罗斯，俄罗斯更加重视对索契个开发，叶利钦，普京等首脑，侪欢喜来勒夏天来索契，让此地成为俄罗斯个夏季首都。

分类:俄罗斯城市
分类:索契
分类:克拉斯诺达尔边疆区